open-index/open-wikipedia-markdown huggingface dataset:
Raswaa koneeseen!

**Raswaa koneeseen!** on suomalaisen Popeda-yhtyeen toinen studioalbumi. Se julkaistiin 19. helmikuuta 1980. Albumi sisältää Popeda-klassikoiksi luettavat kappaleet ”Da Da” ja ”Raswaa koneeseen”. Radiosoittoa saivat myös ”Luvattu maa” ja ”Palkkasoturiksi Nubiaan”.

Uusi albumi sai myönteisiä arvosteluja, mutta se ei vielä lyönyt yhtyettä läpi. Levyn tuotti Eppu Normaalin kitaristi Pantse Syrjä, mistä johtuen sitä on verrattu soundillisesti yhtyeen vuoden 1979 albumiin *[[Maximum Jee & Jee]]*. 

Albumin myynti ylitti kultalevyn rajan vuonna 2025.

## Kappaleet

**A-puoli**
# ”Da da” – 2:46 (Säv: Arwo Mikkonen & Eebo Lehtinen, San: Pate Mustajärvi, Sov: Popeda)
# ”Raswaa koneeseen” – 2:39 (Säv: Arwo Mikkonen, San: Pate Mustajärvi, Sov: Popeda)
# ”Silimiklasikyy” – 2:30 (Säv: Arwo Mikkonen & Ari Puukka, San: Pate Mustajärvi, Sov: Popeda)
# ”Luvattu maa” – 3:37 (Säv/San: Arwo Mikkonen, Sov: Popeda)
# ”Hautajaiset” – 4:38 (Säv: Arwo Mikkonen, San: Pate Mustajärvi, Sov: Popeda)
# ”Kitara” – 2:50 (Säv/San: Arwo Mikkonen, Sov: Popeda)
**B-puoli**
# ”Älä kirjoita tauluun” – 3:56 (Säv/San: Arwo Mikkonen, Sov: Popeda)
# ”Palkkasoturiksi Nubiaan” – 4:20 (Säv: Arwo Mikkonen, San: Pate Mustajärvi, Sov: Popeda)
# ”Nukke” – 3:28 (Säv/San: Arwo Mikkonen, Sov: Popeda)
# ”Sä pelkäät!” – 2:42 (Säv: Arwo Mikkonen & Ari Puukka, San: Pate Mustajärvi, Sov: Popeda)
# ”Kädet irti” – 2:12 (Säv: Arwo Mikkonen & Eebo Lehtinen, San: Pate Mustajärvi, Sov: Popeda)
# ”Liikennelaulu” – 1:42 (Säv: Arwo Mikkonen / Eebo Lehtinen & Ari Puukka, San: Pate Mustajärvi, Sov: Popeda)

## Kokoonpano

** Muusikot: **
* Pate Mustajärvi: laulu
* Arwo Mikkonen: kitara ja laulu
* Eebo Lehtinen: basso ja laulu
* Jatsi Puukka: kitara ja laulu
* T.T. Holm: rummut

* Homppi Mikkonen: urut

** Tuotanto: **
* Äänitys: Mika Sundqvist ja Pantse Syrjä, MSL-Studiot, 17.–20.12.1979
* Tuottaja: Pantse Syrjä
* Kannet: J.K. juntunen

## Lähteet
*

### Viitteet
Sanctifica

**Sanctifica** on ruotsalainen yhtye, joka toimi vuosina 1996&ndash;2003. Sanctifica aloitti death metal -yhtyeenä mutta se muistetaan myöhemmästä Emperor-henkisestä black metalistaan. Ennen lopettamistaan yhtye oli päätynyt soittamaan progressiivista metallia.

## Historia

Vuonna 1996 kitaristi Hubertus Liljegren ja rumpali Daniel Thelin perustivat Sanctifican. Pian yhtyeeseen liittyi basisti Alexander Orest. Yhtye soitti aluksi death metalia mutta se vaihtui pian toiseen elementtiin: Alexander jätti basson Jonathan Janssonin vastuulle siirtyi vaikuttamaan kosketinsoittajana ja yhtyeen tyyli vaihtui black metaliksi.

Sanctifica äänitti ensimmäisen demonsa, *[[In the Bleak Midwinter]]in* Studio Berghenissä lokakuussa 1997. Se julkaistiin EP:nä vuonna 1998. Sen jälkeen Henrik Georgsson liittyi yhtyeeseen toiseksi kitaristiksi laajentaen musiikillisia mahdollisuuksia.

Ennen vuosituhannen vaihdetta Aron Engberg tuli Alexanderin tilalle kosketinsoittajaksi. Talvinen black metal vaihtui kaoottisemmaksi. Sanctifica meni jälleen studioon äänittämään uutta materiaalia tuottajanaan Mick Nordström.

Levytyssession tuloksena oli debyyttialbumi *[[Spirit of Purity]]*, jonka julkaisivat maaliskuussa suomalainen Little Rose Productions ja C.L. Music & Publishing (nykyään Rivel Records). Julkaisua seurasi esiintymiset Ruotsissa, Norjassa ja Suomessa. *In the Bleak Midwinter* EP julkaistiin uudelleen split-CD:nä ruotsalaisen Pantokratorin kanssa.

*[[Spirit of Purity]]* sai kiitettäviä arvosteluja ja se innoitti Sanctificaa kehittämään soundiaan. Hallittuaan black metalin soiton he päättivät siirtyä vähemmän kokeilluille alueille. Musiikin rankkuus rauhoittui jättäen tilaa kokeilevammalle soitolle ja monet äärimmäiset vokalisoinnit korvattiin puhtaalla laululla. Myöhemmin vuonna 2001 yhtye meni jälleen studioon työstämään konseptialbumia *[[Negative B]]*, jonka tällä kertaa tuotti kitarataituri Carl Johan Grimmark.

Neljän kuukauden levyttämisen jälkeen *[[Negative B]]* viimeisteltiin tammikuussa 2002 ja julkaistiin maaliskuussa. Ensimmäisen kahden keikan ajan Björn Isacsson oli yksistään kitaran varressa kun Hubertus keskittyi lauluun. Toukokuussa laulajaksi tuli David Seiving Crimson Moonlightistä antaen Hubertuksen keskittyä kitaransoittoon ja satunnaiseen laulamiseen.

Kesällä 2002 Sanctifica soitti joitain menestyksekkäitä keikkoja Skandinavian eri festivaaleilla. Lokakuussa yhtye teki lyhyen kiertueen Suomessa esiintyen Turun, Helsingin ja Jyväskylän rockklubeilla. Kiertueen aikana Hubertus kuitenkin jätti yhtyeen ja siirtyi Crimson Moonlightiin.

Sanctifica hajosi lopulta vuonna 2003.

## Yhtyeessä vaikuttaneet jäsenet
*Hubertus Liljegren &ndash; kitara, laulu
*Daniel Thelin &ndash; rummut
*Alexander Orest &ndash; koskettimet, basso
*Jonathan Jansson &ndash; basso
*Henrik Georgsson &ndash; kitara
*Aron Engberg &ndash; koskettimet
*David Seiving &ndash; laulu

## Diskografia
**[[In the Bleak Midwinter]]* (1997)
**[[Spirit of Purity]]* (2000)
**Sanctifica: In the Bleak midwinter / Pantokrator: Songs of solomon* split-CD (2001)
**[[Negative B]]* (2002) lue arvostelu

## Lähteet

## Aiheesta muualla
* Sanctifican viralliset kotisivut
*
Tarapoto

**Tarapoto** on San Martínin alueella Perun pohjoisosassa sijaitseva kaupunki, jossa on noin 100 000 asukasta. Vaikka Moyobamba on alueen pääkaupunki, Tarapoto on alueen suurin kaupunki. 

Matkailu on yksi kaupungin tärkeimmistä elinkeinoista, ja kaupungista on lentoja mm. Iquitokseen, Limaan sekä Pucallpaan.

Matkailijat tulevat alueelle usein viettämään aikaansa vesiputouksilla, laguunissa  tai joella tai luonnon tarkkailua varten. Kaupungin lähellä on myös rikkaan italialaisen vuonna 2005 rakennuttama "keskiaikainen" linna.

## Lähteet

## Aiheesta muualla
Saghand

**Saghand** () on iranilainen paikkakunta, jossa on uraanikaivos. Paikka sijaitsee Yazdin provinssissa noin 185 kilometriä koilliseen Yazdn kaupungista ja 500 kilometriä Teheranista etelään. Kaivoksen perustamista ovat tukeneet kiinalaiset suorittamalla kaivamista ja toimittamalla laitteita. Vuoden 2006 väestönlaskennassa siellä asui 190 ihmistä.

## Kaivostoiminta
Saghandin uraanikaivoksella arvioidaan olevan noin 1,5–1,&nbsp;73&nbsp;miljoonaa tonnia uraanimalmia, jonka pitoisuus on keskinkertainen, 553 ppm. Kaivoksen tuotantokapasiteetti on noin 132&nbsp;000 tonnia uraanimalmia vuodessa. Kaivostoiminnan vaatima henkilömäärä on noin 220 henkeä.

Saghandin alueelta on löydetty myös rautaa ja muita metalleja sisältäviä mineraaleja.

## Kuvia

Tiedosto:Saghand2.jpg|Maatila Saghandissa.
Tiedosto:Saghand4.jpg|Saghandilainen kuja jonka pääl­lä on vii­ni­köyn­nök­siä var­jos­ta­mas­sa sitä.
Tiedosto:Saghand1.jpg|Auringonlasku Saghandissa.
Tiedosto:Butlerite-Parabutlerite-216044.jpg|Sorbonnen professori Pierre Bariand ret­ki­kun­nan 1970-luvulla ke­rää­mä näy­te rau­ta­pi­toi­ses­ta mi­ne­raa­lista.


## Lähteet

## Aiheesta muualla

* 
*
Pontiac Firebird

**Pontiac Firebird** on yhdysvaltalainen GM:n valmistama urheiluautomalli, jota valmistettiin vuodesta 1967 aina vuoteen 2002. Firebird ja sen sisarmalli Chevrolet Camaro perustuvat General Motorsin F-runkoon. 

Firebirdiä on valmistettu useana eri lisävarustesarjana, kuten Formula ja Trans Am. Trans Am -mallit edustavat tehokkaimpia ja parhaiten varusteltuja Firebirdejä, varusteisiin kuuluu suorituskykyä ja ulkonäköä parantavia yksityiskohtia. Trans Amit on varustettu V8-moottorilla, viimeisimmät Trans Amit pohjautuivat Corvetten tekniikkaan.

## Sukupolvet

*Pontiac Firebird. 1.gen (1967-1969)
*Pontiac Firebird. 2.gen (1970-1981)
*Pontiac Firebird. 3.gen (1982-1992)
*Pontiac Firebird. 4.gen (1993-2002)

## Aiheesta muualla

* F-Body Club of Finland
Vesisota

**Vesisota** on leikki. Siinä yritetään kastella toiset leikkijät vesipyssyin, vesi-ilmapalloilla tai muilla vastaavilla. Muotoja on monia, kuten lipunryöstö ja kastelua joukkueissa. Vesisodan sääntöjä voi vapaasti muokata, koska kansainvälisiä sääntöjä ei ole.

Tunnetuin vesisota lienee thaimaalaiseen uudenvuodenjuhlaan Songkraniin liittyvä 3–6 päivää jatkuva julkinen vesisota, jonka uhriksi voi joutua kuka tahansa kadulla liikkuva.

Vesi-ilmapalloilla käytävissä sodissa kaksi (tai useampi) joukkuetta heittelevät toisiaan ilmapalloilla pyrkien kastelemaan toisensa tai sitten kaikki sotivat kaikkia vastaan. Pallot täytetään usein sodan alussa. Veden voi laittaa mahdollisimman kylmäksi tai kuumaksi, jotta osuma koettaisiin epämiellyttävänä.

## Lähteet
Sääntö

**Sääntö** voi tarkoittaa seuraavia asioita:

* Tavallisesti kirjallinen, velvoittava lausuma tietystä menettelytavasta tai muusta vastaavasta asiasta.
* Yleinen normi. 
* Kokemukseen tai ajatteluun perustuvia ilmiöitä esittävä lausuma. Vertaa periaate, normi, laki. 
* Tavallinen asiantila, säännönmukaisuus.
* Toimintatapa.
* Jonkin ilmiön käyttäytymiselle määritelty malli tai yleistys.

## Esimerkkejä
Erilaisia sääntöjä ovat esimerkiksi liikennesäännöt, käyttäytymissäännöt, oikean käden sääntö, Simpsonin sääntö ja nyrkkisääntö.

## Lähteet

* 

## Aiheesta muualla
* 
*
Eteerinen öljy

**Eteerinen öljy** on kasveista höyrytislaamalla valmistettu vettä hylkivä neste, joka sisältää haihtuvia aromeja. Eteerisiä öljyjä valmistetaan aromaattisia aineita sisältävien kasvien kukista, lehdistä, juurista, hedelmistä ja pihkasta.

## Käyttö
Aitoja eteerisiä öljyjä käytetään hajusteina, aromaterapiahoitoihin, kosmetiikkaan, suitsukkeiden valmistamiseen ja joissain tapauksissa myös ruokien ja juomien maustamiseen. Niitä voidaan käyttää myös lääkkeiden ja puhdistusaineiden valmistamiseen.

## Ominaisuudet
Noin 10 prosenttia maailman kasvilajeista on aromaattisia, eli ne sisältävät ainesosia, joiden tehtävä on suojella kasvia kasvitaudeilta, homeelta, haavoilta ja kuivumiselta.

Eteerisillä öljyillä ryhmänä ei ole tiettyjä, yhteisiä kemiallisia tai lääkkeenomaisia ominaisuuksia.

Eteeriset öljyt sekoitetaan usein virheellisesti esimerkiksi tuoksuöljyn nimellä myytäviin valmisteisiin, jotka ovat synteettisti valmistettujen tuoksuvien yhdisteiden seoksia. Eteerinen öljykin on lukuisten eri yhdisteiden seos, mutta ne ovat kaikki kasvin luontaisesti valmistamia, ei ihmisen sekoittamia. 

## Turvallisuus
Eteerisiä öljyjä pidetään usein luonnollisina, turvallisina ja hoitavina, vaikka tällaisia ominaisuuksia löytyy vain osasta eteerisiä öljyjä ja nekin ovat toisistaan poikkeavia. Eteeristen öljyjen ominaisuuksien yleistäminen on vaarallista, koska jotkin eteeriset öljyt ovat myrkyllisiä pieninäkin määrinä. 
Kaikki eteeriset öljyt eivät ole turvallisia käyttää, joten niiden ominaisuuksista on otettava selvää ennen käyttöä. Useimmat eteeriset öljyt ovat toksisia liian suurina määrinä tai muuten väärin käytettyinä. Eteeriset öljyt ovat usein todella voimakkaita, eikä niitä pitäisi käyttää iholle laimentamattomana. Suuri osa yleisesti käytetyistä ja turvallisina pidetyistä eteerisistä öljyistä sisältää myös allergeeneja. Eteerisiä öljyjä ei suositella käytettäväksi pienten lasten eikä koskaan vauvojen hoidossa.

## Lähteet

## Aiheesta muualla

*Luontoemo: Eteeriset öljyt ja niiden vaikutukset
Vaivara

**Vaivara** () oli kunta Itä-Virumaan maakunnassa Viron koillisnurkassa, Suomenlahden rannalla. Vuoden 2017 kuntauudistuksessa Vaivara, Kohtla-Järven Viivikonnan kaupunginosa ja Narva-Jõesuu yhdistyivät muodostaen uuden Narva-Jõesuun kaupungin.

Vaivaran laajaan kuntaan kuuluivat Narvan, Narva-Jõesuun ja Sillamäen kaupunkien väliset maaseutualueet. Vaivaran alue on maavaroiltaan rikas: sen alueella kaivetaan öljyliusketta eli palavaakiveä.

Vaivaran keskus sijaitsi Sinimäen kylässä. Sen lähellä sijaitsevat kuuluisat Sinimäet, jotka ovat olleet strategisesti merkittävät jo suuressa Pohjan sodassa. Idästä länteen on kuljettava niiden läpi: pohjoispuolella on meri, eteläpuolella laajat suot ja Peipsijärvi. Kesällä 1944 Viron alueen kiivaimmat ja verisimmät taistelut toisessa maailmansodassa käytiin juuri Sinimäellä.

Itä-Virumaan maakunta jakautuu seutukuntiin, joista Vaivara kuuluu Narvan seudun muodostamaan Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa.

## Väestö
Vuoden 2011 väestönlaskennan mukaan Vaivaran kunnassa oli 1 429 asukasta, joista venäläisiä oli 939 (65,7 %), virolaisia 354 (24,8 %) ja muita kansallisuuksia 132 (9,2 %).

## Lähteet

## Aiheesta muualla
Crows Fly Black

__NOTOC__
**Crows Fly Black** on Tarotin seitsemäs studioalbumi, joka julkaistiin Suomessa King Foon kautta 27. lokakuuta 2006. Se sijoittui parhaimmillaan Suomen albumilistan viidenneksi. Albumi on laulaja Tommi Salmelan ensimmäinen yhtyeen virallisena jäsenenä. Levy on aikaisempaa Tarot-tuotantoa raskaampaa ja tummasointisempaa.

Kappaleesta ”You” julkaistiin 17. toukokuuta 2006 single, joka sijoittui Suomen singlelistan ensimmäiseksi. Single sisältää myös coverversion Blue Öyster Cultin kappaleesta ”Veteran of the Psychic Wars”.

Saksalainen Nuclear Blast julkaisi albumin muualla Euroopassa 19. tammikuuta 2007, ja helmikuussa yhtye konsertoi Keski-Euroopassa ensimmäistä kertaa 20-vuotisella urallaan.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Pecu Cinnari – rummut
* Marco Hietala – laulu, taustalaulu, basso, akustinen kitara
* Zachary Hietala – kitara
* Tommi Salmela – laulu, taustalaulu
* Janne Tolsa – kosketinsoittimet

## Arvostelut
* Desibeli.net: 
* Imperiumi.net: 
* Metalliluola: 8+/10
* Soundi: 

## Lähteet

## Aiheesta muualla
* 
*
Intermezzo II

**Intermezzo II** on norjalaisen black metal -yhtye Satyriconin EP. Se julkaistiin vuonna 1999.

## Kappaleet
#
#
#
#

## Kokoonpano
* Satyr – kitara, basso, kosketinsoittimet, laulu
* Frost – rummut

**Vierailevat muusikot**
* Sanrabb – kitara kappaleissa "A Moment of Clarity" ja "INRI"
* Ingar Amlien – basso kappaleissa "A Moment of Clarity" ja "INRI"
* Vegard Blomberg – syntetisaattori kappaleissa "A Moment of Clarity" ja "INRI"

## Aiheesta muualla
* EP battlegrim.net-sivustolla 
* 
*
Rosalind Franklin

**Rosalind Elsie Franklin** (25. heinäkuuta 1920 Lontoo – 16. huhtikuuta 1958 Lontoo) oli englantilainen kemisti. Hän teki merkittävää uraauurtavaa tutkimusta (DNA, virukset ja hiili). Hänet tunnetaan erityisesti osuudestaan DNA:n rakenteen selvittämiseen vuonna 1953. 

Rosalind Franklin syntyi juutalaiseen perheeseen Lontoossa.
Oltuaan Cambridgen yliopistossa hän aloitti uransa Britannian kivihiilen tutkimuskeskuksessa, minkä jälkeen hän siirtyi Ranskan valtion kemiantutkimuskeskukseen. Ranskassa hän selvitti aineiden rakennetta röntgensädediffraktiomenetelmällä, kunnes hän sai vuonna 1950 kutsun palata kotimaahan.

DNA-molekyylejä hän tutki King's Collegessa Lontoon yliopistossa, jossa hän tapasi myös Maurice Wilkinsin. Yleisten arvioiden mukaan Francis Crick ja James D. Watson löysivät DNA-molekyylin rakenteen Rosalind Franklinin röntgendiffraktiokuvien avulla. Crick myönsi myöhemmin, että nobelistien löytö todella pohjautui Rosalind Franklinin työhön.

Franklin siirtyi myöhemmin Birbeckin yliopistoon, jossa hän osoitti, että virusten perimän kantajana myös RNA on rakenteeltaan kierteinen.

Wilkins näytti Watsonille ja Crickille Franklinin kuvia tämän siitä tietämättä. Lisäksi Franklinin tutkimusraportti päätyi heille Franklinin tietämättä.
Miehet julkaisivat tulokset ennen Franklinia, joka kuoli syöpään 37-vuotiaana vuonna 1958. Siksikään hän ei ehtinyt saada merkittävästä työstään Nobel-palkintoa, joka myönnetään yleensä vain eläville. Wilkins, Watson ja Crick saivat Nobel-palkinnon vuonna 1962.

## Lähteet
Enzo Bearzot

**Enzo Bearzot** (26. syyskuuta 1927 Aiello del Friuli, Italia – 21. joulukuuta 2010 Milano, Italia) oli italialainen jalkapalloilija ja -valmentaja. Bearzot muistetaan parhaiten Jalkapallon MM-kullasta 1982 Italian maajoukkueen päävalmentajana.

## Pelaajana

Bearzotin peliura oli varsin vaatimaton kestäen kuitenkin 18 vuotta. Pelipaikaltaan Bearzot keskuspuolustaja ja pelasi yhden maaottelun Italian jalkapallomaajoukkueessa.

## Valmentajana

Päätettyään peliuransa 1964 Torinossa, Bearzot jatkoi työskentelyä seurassa apuvalmentajana tehden töitä legendaarisen italialaisvalmentaja Nereo Roccon kanssa. 
1968 Bearzot debytoi Serie C:ssä pelanneen Pro Praton päävalmentajana, mutta hänen uransa tärkein hetki oli siirtyminen Italian jalkapalloliiton päävalmentajaksi 1969. Hän toimi Italian jalkapallomaajoukkueen apulaisvalmentajana MM-kisoihin 1974 saakka. Vuonna 1975 Bearzot jätti alle 23-vuotiaiden maajoukkuevalmentajan tehtävät ja siirtyi takaisin maajoukkueen apulaisvalmentajaksi ja 1977 seurasi Fulvio Bernardinia päävalmentajana.

Bearzotin johdolla Italia sijoittui 1978 MM-kisoissa neljänneksi ja 1982 MM-kisoissa tuloksena oli maailmanmestaruus. 1986 MM-kisoissa Italia jäi neljännesvälieriin ja Bearzot jätti tehtävänsä kisojen jälkeen. Maailmanmestaruus palautti Italian jälleen maailman jalkapalloeliittiin, sillä edellisen mestaruuden maa oli saavuttanut vuoden 1938 MM-kisoissa Ranskassa.

EM-kisoissa Bearzot johdatti Italian neljänneksi 1980. 

Bearzot kuoli 21. joulukuuta 2010 Milanossa pitkän sairauden murtamana 83-vuotiaana.

## Lähteet

## Aiheesta muualla
* Enzo Bearzotin muistokirjoitus Helsingin Sanomissa
The Mies

**The Mies** on kokkolalainen rockyhtye. Trio soitti aktiivisesti 1990-luvun taitteen molemmin puolin. Englanniksi laulanut yhtye yhdisti melodista poppia neuroottiseen rockiin.

Indierockin alaan kuuluva The Mies ei ollut ns. huumoribändi, toisin kuin yhtyeen nimestä voisi päätellä. Yhtyeen ainoa albumi *Raining Cats and Dogs* (1994) sai kriitikoilta kiitosta, ja se nimettiin Radiomafian Viikon levyksi, mutta myyntimenestystä siitä ei tullut.

Yhtyeen kitaristi-laulaja Jukka Annala teki yhtyeen tekstit ja kitaravetoisen musiikin. Annalan lisäksi yhtyeessä soittivat rumpali Tommi Lahtonen ja basisti Mauke Möller. Lahtonen on soittanut The Miehen jälkeen lukuisissa kokkolalaisissa popyhtyeissä. Möller oli kitaristina Claudia-yhtyeessä, joka voitti Rockin Suomen mestaruus -tittelin vuonna 1985.

Yhtye levytti yhteensä 18 kappaletta vuosina 1990–1995. Esiintyessään The Mies on tulkinnut omien sävellysten lisäksi lainakappaleita Talking Headsista Hurriganesiin ja Triffidsistä Doorsiin. Yhtye esiintyi kolmesti Seinäjoen Provinssirockissa ja teki 1990-luvun taitteessa kaksi esiintymismatkaa Neuvosto-Viroon.

Yhtyeen nimi juontuu perustamisajankohtaan, syksyyn 1987. Lahtonen ja Annala nauhoittivat demokappaleen "Gimme All Your Goodies" ja päättivät lähettää sen Ylen alueradioon nimellä, joka kuulostaisi mahdollisimman hölmöltä.

Yhtyeen jäsenet ovat hajaantuneet eri puolille Suomea. Annala asuu Helsingissä, Möller Loviisassa ja Lahtonen edelleen Kokkolassa. Toimittajana työskentelevä Annala on julkaissut kaksi tietokirjaa. Annalan esikoisteos *[[Salmiakki (kirja)|Salmiakki]]* (Nemo, 2001) ylsi Tieto Finlandia -ehdokkaaksi. Seuraavassa teoksessa *[[Toopelivisio]]* (Teos, 2006) esitteli suomalaisen tv-komiikan historiaa.

Lahtonen ja Möller ovat sittemmin soittaneet yhdessä bileyhtye Mokkamastersissa, joka esittää iskelmämusiikkia rockasenteella. Lahtonen soittaa myös kokkolalaisessa The Phonies -yhtyeessä, jonka esikoisalbumi *Instant Elation* ilmestyi 2004.

The Mies -yhtye ei ole hajonnut, vaikka yhtyeen toiminta hiipui 1990-luvun jälkipuoliskolla. Tammikuussa 2006 The Mies esiintyi seitsemän vuoden tauon jälkeen, Kokkolan Calle-yökerhossa.

## Levytykset

**Popular Baby/Frigid Ingrid*, 1990, vinyylisingle (7", Poikien kulttuuriseura Pojat 003)
* *Captain Demo* -kokoomalevy, kaksi kappaletta: "Young and Normal" ja "Rid of Him", 1993 (CD, Radiomafia Yle CDY 124)
**Raining Cats And Dogs*, 1994 (CD, Pure Records PURE CD 105)
:Kappaleet:
:"The Girl With The Nose", "Yes Ma'am", "Gimme All Your Goodies", "I Hate You", "Communist Girl", "Air" (Talking Heads -lainabiisi), "Small Town Big Shot", "Suppertime Shuffle", "In the Medicine", "Kissinger", "Teenage Number Two", "Universe Upstairs", "Tabasco Lagoon".
**Guitarmania vol.1*, 1995, kokoomalevy, kappale: "Boys for Breakfast" (CD, Stupido Twins TwinCD 25)

## Lähteet

## Aiheesta muualla
* Demobiisi (1988) sekä keikkavalokuvia (2006) Esa Melametsän sivuilla
Kortti

**Kortti** voi tarkoittaa:

* Ajokortti
* Avainkortti
* Henkilökortti
* Jäsenkortti
* Kanta-asiakaskortti
* Kopiokortti
* Käyntikortti
* Lahjakortti
* Lehdistökortti
* Luottokortti
* Maksukortti
* Matkakortti
* Mobiilikortti
* Opiskelijakortti
* Ostokortti
* Pankkikortti
* Pelikortti
* Postikortti
* Puhelukortti
* SIM-kortti
* Sirukortti
* Sähköinen henkilökortti
* Tulityökortti
* Tunnekortti
* TV-kortti
* Työturvallisuuskortti
* Kortti, sukunimenä:
** Jukka Kortti, suomalainen yhteiskuntatieteilijä ja tietokirjailija.
Beretta Modello 38

**Moschetto Automatico Beretta Modello 1938** on italialaisen *[[Beretta|Fabbrica d'Armi Pietro Beretta S.p.A.]]*:n vuosina 1938–1950 valmistama konepistooli. Se oli Italian lisäksi palveluskäytössä Argentiinassa, Romaniassa ja Saksassa.

## Historia
Ase suunniteltiin alun perin vuonna 1935 kehitetyn itselataavan karabiinin pohjalta. Aseesta tehtiin modifikaatio nimeltä Beretta 38/42, joka oli aseen kenttäversio ja oli massatuotantoon tarkoitettu yksinkertaisempi ja kevyempi versio. Versiossa puinen karbiinimallinen etutukki muotoiltiin uudelleen ja piipun vaippa poistettiin.

## Tekniset tiedot
*Rakenne: Massasulku
*Rihlaus: 6 rihlaa 

## Lähteet
* McNab, Chris: *Suuri asekirja.* Helsinki: Gummerus 2008. 

### Viitteet

## Aiheesta muualla

*MAB a Berettaweb.com
Tiia Piili

**Tiia Maria Piili** (myöh. **Peltonen**, s. 16. huhtikuuta 1979 Lappeenranta) on Suomen kaikkien aikojen menestynein kilpa-aerobikkaaja. Hän on lajin nelinkertainen maailmanmestari ja nelinkertainen Euroopan mestari. Yhteensä hänellä on neljätoista arvokisamitalia. Piili aloitti kilpailu-uransa vuonna 1996 ja lopetti kauden 2006 jälkeen.

## Saavutukset

* MM-kilpailut
: 1998: 14.
: 1999: Hopeaa
: 2000: Pronssia
: 2001: Kultaa
: 2002: Hopeaa
: 2004: Kultaa
: 2005: Kultaa
: 2006: Kultaa

* EM-kilpailut
: 1997: 5.
: 1998: 6.
: 1999: Hopeaa
: 2000: Hopeaa
: 2001: Kultaa
: 2002: Hopeaa
: 2004: Kultaa
: 2005: Kultaa
: 2006: Kultaa

* SM-kilpailut
: 1996: Hopeaa (noviisisarja)
: 1997: Hopeaa
: 1998: Hopeaa
: 1999: Hopeaa
: 2000: Kultaa
: 2001: Kultaa
: 2002: Kultaa
: 2003: Kultaa
: 2004: Kultaa

## Lähteet
Klubitakki

**Klubitakki** eli **bleiseri** on miesten yksivärinen irtotakki. Takissa on kansitaskut sekä yksi- tai kaksirivinen napitus ja metalliset napit. Yleensä klubitakki esiintyy osana koulujen, urheiluseurojen tai yritysten virkapukua. 

Klubitakin alkuperästä on useita väitteitä. Varhaisin dokumentoitu lähde kertoo cambridgeläisen soutukerhon käyttäneen punaisia klubitakkeja kesällä. Takkien kerrottiin näyttäneen olevan ilmiliekeissä (englanniksi *ablaze)*. Suosittu tarina kertoo HMS Blazer -laivan kapteenin tilanneen miehistölleen samanlaiset takit Ison-Britannian kuningatar Viktorian vierailua varten. Etymologisen selityksen mukaan sana *blazer* tulee englannin kielen sanasta *emblazoning*, joka pohjautuu koulujen, klubien ja laivojen tavasta kirjailla vaakuna tai tunnus takin rintaan.
Grahamin piirikunta (Arizona)

**Grahamin piirikunta** () on piirikunta Arizonan osavaltiossa Yhdysvalloissa. Piirikunnassa asui vuoden 2019 arvion mukaan 38&nbsp;837 asukasta. Väkiluku kasvoi vuoteen 2010 verrattuna 4,4 prosenttia. Grahamin pinta-ala on 11&nbsp;973 neliökilometriä. Sen hallinnollinen keskus on Saffordin kaupunki.

Grahamin piirikunnan pohjoisosissa sijaitsee San Carlosin reservaatti.

## Lähteet

## Aiheesta muualla
Greenleen piirikunta

**Greenleen piirikunta** () on piirikunta Arizonassa Yhdysvalloissa. Vuoden 2019 arvion mukaan siellä asui 9&nbsp;498 asukasta. Väkiluku kasvoi 12,5 prosenttia vuoden 2010 väestönlaskentaan nähden, jolloin piirikunnassa asui 8&nbsp;437 asukasta. Greenleen pinta-ala on 4&nbsp;774 neliökilometriä. Sen hallinnollinen keskus on Cliftonin kaupunki.

## Historia
Greenleen piirikunta perustettiin vuonna 1909 ja nimettiin Cliftonin alueen varhaisen uudisasukkaan Mason Greenleen mukaan. Piirikunta on järjestyksessä Arizonan 14. ja se muodostettiin osasta Grahamin piirikuntaa. Clifton on ollut alusta saakka piirikunnan hallinnollinen keskus.

## Lähteet
Emotional Playground

**Emotional Playground** on keravalaisen Stone-yhtyeen viimeiseksi jäänyt studioalbumi. Albumista julkaistiin remasteroitu CD-versio 2003. 

Albumi ylsi Suomen virallisen listan sijalle 30, ja se pysyi listalla yhteensä 3 viikkoa.

## Kappaleet
Kaikki kappaleet sanoittanut Janne Joutsenniemi sekä sovittanut Stone.

### Alkuperäinen vinyylipainos
**A-puoli**
#
#
#
#

**B-puoli**
#
#
#
#
#
#

### Vuoden 2003 CD-painos
# 
# 
# 
# 
# 
# 
# 
# 
# 
# 
# 
# 

## Kokoonpano
* Janne Joutsenniemi – laulu, basso
* Markku Niiranen – kitara
* Roope Latvala – kitara
* Pekka Kasari – rummut 

## Lähteet

## Aiheesta muualla
* Soundi (remasteroidun version arvostelu) Linkki korjattu 5.7.2017
* http://www.johannakustannus.fi/katalogi/198 
* 
*
Maricopan piirikunta

**Maricopan piirikunta** () on piirikunta Arizonassa, Yhdysvalloissa. Vuonna 2019 piirikunnassa asui lähes 4,5 miljoonaa asukasta.
Piirikunnan hallinnollinen keskus on Phoenixin kaupunki.

## Väestö
Vuoden 2010 väestönlaskennassa piirikunnassa oli 3&nbsp;817&nbsp;117 asukasta. Vuoden 2000 väestönlaskennassa piirikunnassa oli 3&nbsp;072&nbsp;149 asukasta, 1&nbsp;132&nbsp;886 kotitaloutta ja 763&nbsp;565 perhettä. Väestötiheys oli 129 asukasta/km². Väestöstä 77,35&nbsp;prosenttia oli valkoisia, 11,13&nbsp;prosenttia latinoja, 3,73&nbsp;prosenttia afroamerikkalaisia, 2,16&nbsp;prosenttia aasialaisia, 1,85&nbsp;prosenttia intiaaneja ja 12&nbsp;prosenttia muista roduista.

33&nbsp;prosentissa kotitalouksista oli alle 18-vuotiaita lapsia, 51,6&nbsp;prosentissa aviopareja, 10,7&nbsp;prosentissa yksinhuoltajaäitejä, 32,6&nbsp;prosentissa ei ollut perheitä ja 7,9&nbsp;prosentissa yksin asuvia yli 65-vuotiaita. Keskimääräinen kotitalouden koko oli 2,67 henkilöä ja perheen koko 3,21 henkilöä.

### Ikäjakauma
* 0–18: 27&nbsp;%
* 18–24: 10,2&nbsp;%
* 25–44: 31,4&nbsp;%
* 45–64: 19,8&nbsp;%
* 65– : 11,7&nbsp;%

Jokaista 100 naista kohden oli 100,1 miestä.

### Keskitulot
* Kotitalouksissa: 45&nbsp;358&nbsp;$
* Perheissä: 51&nbsp;827&nbsp;$
* Miehillä: 36&nbsp;858&nbsp;$
* Naisilla: 28&nbsp;703&nbsp;$
* Piirikunnassa: 22&nbsp;251&nbsp;$

Asukkaista kahdeksan prosenttia elää köyhyysrajan alapuolella.

## Kylät ja kaupungit

* Apache Junction
* Arlington
* Avondale
* Buckeye
* Carefree
* Cave Creek
* Chandler
* El Mirage
* Fountain Hills
* Gila Bend
* Gilbert

* Glendale
* Goodyear
* Guadalupe
* Laveen
* Litchfield Park
* Mesa
* New River
* Paradise Valley
* Peoria
* Phoenix
* Queen Creek

* Rio Verde
* Scottsdale
* Sun City
* Sun City West
* Sun Lakes
* Surprise
* Tempe
* Tolleson
* Tonopah
* Wickenburg
* Youngtown

## Lähteet

## Aiheesta muualla
Courtney Cummz

**Courtney Cummz** (s. 4. joulukuuta 1981 Shepherdstown, Länsi-Virginia) on yhdysvaltalainen pornonäyttelijä. Tällä hetkellä hänellä on voimassa sopimus *Zero Tolerancesen* kanssa. Ennen uraansa pornoteollisuudessa hän toimi nudistien lomakohteessa ja hänen ensimmäinen työnsä oli tarjoilijana Applebee'sissa.

Hiljattain Cummz alkoi ohjaajaksi. Hänen ensimmäinen ohjauksensa, Eva Angelinan tähdittämä *Face Invaders*, toi hänelle myönteistä palautetta. Hän on toiminut myös *[[Penthouse]]n* mallina.

## Palkinnot ja kunniamaininnat
* Pornoalan kuumin nainen (kannattajien valinta) vuonna 2006. 
* Search Extreme 2006: Vuoden esiintyjä. 
* Adam Film World 2006: Vuoden esiintyjä.
* Temptation Award 2006: Vuoden esiintyjä.  

## Lähteet

## Aiheesta muualla

* 
* 
* Courtney Cummz is Babepedia
Mohaven piirikunta

**Mohaven piirikunta** () on piirikunta Arizonassa, Yhdysvalloissa. Vuonna 2010 piirikunnassa asui 200&nbsp;186 asukasta. Piirikunnan hallinnollinen keskus on Kingmanin kaupunki.  

Osa Grand Canyonin kansallispuistosta sijaitsee Mohaven piirikunnassa. Mohave on yksi Arizonan osavaltion neljästä alkuperäisestä piirikunnasta, jotka perustettiin 1864.

## Väestö
Vuonna 2000 Mohaven piirikunnassa oli 155 032 asukasta, 62 809 kotitaloutta ja 43 401 perhettä. Väestötiheys oli 4/km².

Asukkaista 90,06 % oli valkoisia, 2,41 % intiaaneja, 0,77 % aasialaisia, 0,54 % afro-amerikkalaisia, 0,11 % Tyynenmeren saaristosta ja 4,00 % muista roduista.

25,10 % kotitalouksissa oli alle 18-vuotiaita lapsia, 55,10 % oli aviossa asuvia pareja, 9,30 % oli yksinhuoltajaäitejä ja 30,90 % kotitalouksista ei ollut perhettä. 11,30 % kotitalouksista asui yli 65-vuotias yksin. Keskimääräinen perheen koko oli 2,87.

### Ikäjakauma
*0-18: 23,10 %
*18-24: 6,50 %
*25-44: 23,20 %
*45-64: 26,70 %
*65- : 20,50 %

Jokaista 100 naista kohtaan on 98,90 miestä.

### Keskitulot
*Kotitalouksissa: 31 521 $
*Perheissä: 36 311 $
*Miehillä: 28 505 $
*Naisilla: 20 632 $
*Piirikunnassa: 16 788 $

Köyhyysrajan alapuolella asui 13,90 % väestöstä. (perheistä 9,80 %, yli 65-vuotiaista 7,80 %, lapsista 20,40 %)

## Kaupungit ja kylät
*Bullhead City
*Colorado City
*Kingman
*Lake Havasu City

## Lähteet

## Aiheesta muualla
Navajon piirikunta

**Navajon piirikunta** () on piirikunta Arizonassa, Yhdysvalloissa. Vuoden 2019 arvion mukaan piirikunnassa asui 110&nbsp;924 asukasta. Sen pinta-ala on 25&nbsp;771,5 neliökilometriä. Piirikunnan hallinnollinen keskus on Holbrookin kaupunki.

## Historia
Najavon piirikunta erosi Apachen piirikunnasta 21. maaliskuuta 1895.

## Väestö
Vuoden 2019 arvion mukaan Navajossa asui 110&nbsp;924 asukasta, mikä tarkoittaa 3,2 prosentin kasvua vuodesta 2010, jolloin piirikunnassa asui 107&nbsp;449 asukasta. Navajon väestöntiheys on 4,3 asukasta neliökilometriä kohden.

Vuonna 2018 asukkaista 45,6 prosenttia oli alkuperäisasukkaita, 41,7&nbsp;% valkoisia, 11,5&nbsp;% latinoja, 1,0&nbsp;% mustia tai afro-amerikkalaisia, 0,7&nbsp;% aasialaisia, 0,1&nbsp;% Tyynenmeren saaristosta ja 2,2&nbsp;% muista roduista. Noin 37 prosenttia yli viisivuotiaista ei puhunut äidinkielenään englantia.

40,5 prosenttilla kotitalouksista oli alle 18-vuotiaita lapsia, 55,5 prosentilla oli aviossa asuvia pareja, 16,3 prosentilla oli yksinhuoltajaäitejä ja perheettömiä oli 23,2 prosentilla. 7,2 prosentilla kotitalouksista asui yli 65-vuotias yksin. Vuosina 2014–2018 keskimääräinen perheen koko oli 3,08 henkilöä.

### Ikäjakauma
Vuonna 2018 piirikunnan ikäjakauma oli seuraavanlainen:

* 0-18: 26,7 %
* 18-64: 55,2 %
* 65-: 18,1 %

### Keskitulot
* Kotitalouksissa: 28 569 $
* Perheissä: 32 409 $
* Miehillä: 30 509 $
* Naisilla: 21 621 $
* BKT: 11 609 $

Vuonna 2018 köyhyysrajan alapuolella asui 28,5 prosenttia väestöstä.

## Kaupungit ja kylät
* Holbrook
* Pinetop-Lakeside
* Show Low
* Snowflake
* Taylor
* Winslow

## Lähteet

## Aiheesta muualla
Tara Reid

**Tara Reid** (s. 8. marraskuuta 1975 Wyckoff, New Jersey, Yhdysvallat) on yhdysvaltalainen näyttelijä. Hänellä on rooli  elokuvissa *[[American Pie (elokuva)|American Pie]]*- ja *[[American Pie 2]]*.

Reid esiintyi lapsena lukuisissa mainoksissa, mm. McDonald’s ja Jell-O. Hänen uransa alkoi pienistä televisiorooleista sarjoissa *[[Saved by the Bell]]* ja *[[Päivien viemää]]*. Lisäksi Reid näytteli Danni Sullivania sarjassa *[[Tuho-osasto]]* vuosina 2003–2005. Elokuva-alalla hänen läpimurtonsa oli vuoden 1999 *American Pie*, vaikka hän oli tätä ennen tehnyt jo ensimmäisen pääroolinsa kulttielokuvassa *[[Big Lebowski]]*. *American Pien* ohella Reid esiintyi 2000-luvun taitteessa taloudellisesti menestyneissä elokuvissa *[[Julmia aikeita]]* ja *[[Urban Legend – kauhutarinoita]]*. Vuonna 2012 hän näytteli jatko-osassa *[[American Pie: Luokkakokous]]* ja vuosina 2013–2016 elokuvissa *[[Haihurrikaani]]*, *[[Haihurrikaani 2: Toinen tuleminen]]*, *[[Haihurrikaani 3: Ei helvetissä]]* ja *[[Haihurrikaani 4]]*.

## Lähteet

## Aiheesta muualla
* 
*
La Pazin piirikunta

**La Pazin piirikunta** () on piirikunta Arizonassa, Yhdysvalloissa. Vuonna 2010 piirikunnassa asui 20&nbsp;489 asukasta. Piirikunnan hallinnollinen keskus on Parkerin kaupunki.  

## Historia
La Paz on Arizonan ainoa piirikunta, joka on perustettu toisen piirikunnan aloitteesta. Vuonna 1983 Yuman piirikunnan pohjoisosien asukkaat ehdottivat uuden piirikunnan perustamista, ja se perustettiin. Piirikunta sai nimensä Coloradojoen varrella olevan vanhan, nykyään hylätyn La Pazin kaivoskaupungin mukaan.

Piirikunnan laajojen asumattomien alueiden vuoksi sen on vaikea saada riittävää verosummaa piirikunnan hallinnon ylläpitämiseksi, saati investointien tekemiseksi. Tämän ongelman myötä tuli lakimuutos, ja enää ei ole mahdollista irtautua toisesta piirikunnasta La Pazin tavoin.

## Väestö
Vuonna 2002 piirikunnassa oli 19&nbsp;715 asukasta, 8&nbsp;362 kotitaloutta ja 5&nbsp;619 perhettä. Asuintiheys oli 2/km².

Asukkaista 74,15&nbsp;% on valkoisia, 12,53&nbsp;% intiaaneja, 0,79&nbsp;% afroamerikkalaisia, 0,41&nbsp;% aasialaisia, 0,10&nbsp;% Tyynenmeren saarilta ja 9,35&nbsp;% muita. 18,90&nbsp;% väestöstä puhuu espanjaa.

21,20&nbsp;% kotitalouksista on alle 18-vuotiaita lapsia, 54,20&nbsp;% aviopareja, 8,20&nbsp;% yksinhuoltajaäitejä, yksinasuvia 32,80&nbsp;% ja yli 65-vuotiaita 12,90&nbsp;%. Keskimääräinen perheenkoko on 2,79.

### Ikäjakauma
*0–18: 21,00&nbsp;%
*18–24: 6,10&nbsp;%
*25–44: 20,40&nbsp;%
*45–64: 26,60&nbsp;%
*65–: 25,80&nbsp;%

Jokaista 100 naista kohtaan on 105 miestä.

### Keskitulot
*Kotitalouksissa: 25&nbsp;839$
*Perheissä: 29&nbsp;141$
*Miehillä 26&nbsp;642$
*Naisilla 20&nbsp;965$
*BKT: 14&nbsp;916$

Köyhyysrajan alapuolella elää 19,60&nbsp;% asukkaista (13,60&nbsp;% perheistä, 28,50&nbsp;% alle 18-vuotiaista).

## Kaupungit ja kylät
*Bluewater
*Bouse
*Cibola
*Ehrenberg
*Hope
*Parker
*Parker Strip
*Poston
*Quartzsite
*Salome
*Wenden

## Lähteet

## Aiheesta muualla
Arvo Kuusla

**Arvo Armas Kuusla** (vuoteen 1935 *Granlund*, 19. huhtikuuta 1907 Pyhäjärvi Vpl &ndash; 24. kesäkuuta 1960 Helsinki) oli suomalainen näyttelijä ja SF:n järjestäjä, joka loi pitkän uran niin elokuvassa kuin teatterissakin. Kuusla kuului revyyteatteri Punaisen Myllyn vakiokaartiin 1940-luvulta kuolemaansa saakka. 

Arvo Kuuslan suurempiin elokuvarooleihin kuului muun muassa opettaja Vellanus elokuvassa *[[Lumisten metsien tyttö]]* (1960). Kuusla esiintyi muun muassa elokuvissa *[[Vaimoke]]*, *[[Seitsemän veljestä (elokuva)|Seitsemän veljestä]]*, *[[SF-paraati]]*, *[[Loviisa - Niskavuoren nuori emäntä]]*, *[[Pekka Puupää kesälaitumilla]]*, *[[Tuntematon sotilas (vuoden 1955 elokuva)|Tuntematon sotilas]]*, *[[Pekka ja Pätkä pahassa pulassa]]*, *[[Kiinni on ja pysyy|Kiinni on ja pysyy eli Pekan ja Pätkän uusia seikkailuja]]*, *[[Majuri maantieltä]]*, *[[Hei, rillumarei!]]*, *[[Pikku Ilona ja hänen karitsansa]]*, *[[Pekka ja Pätkä Suezilla]]*, *[[Pekka ja Pätkä ketjukolarissa]].* Kuuslan viimeinen elokuva oli *[[Komisario Palmun erehdys (elokuva)|Komisario Palmun erehdys]]*.

Kuusla oli naimisissa näyttelijä Irja Kuuslan kanssa vuosina 1931–1960. Heidän lapsiaan olivat näyttelijä Matti Kuusla ja kuvaaja Mauno Kuusla. Kuusla on haudattu Helsingin Hietaniemen hautausmaan uurnalehtoon.

## Lähteet
Piman piirikunta

**Piman piirikunta** () on piirikunta Arizonan eteläosassa Yhdysvalloissa. Vuoden 2019 arvion mukaan piirikunnassa asui 1&nbsp;047&nbsp;279 asukasta. Sen pinta-ala on 23&nbsp;794 neliökilometriä. Piirikunnan hallinnollinen keskus on Tucsonin kaupunki.

## Historia
Piman piirikunta on yksi Arizonan alkuperäisistä piirikunnasta. Se perustettiin 1864, kun maata oli hankittu Meksikolta Gadsden kaupassa 1853. Alun perin piirikunta kattoi koko Etelä-Arizonan. Pian kuitenkin Cochisen, Grahamin ja Santa Cruzin piirikunnat erotettiin Pimasta.

## Väestö
Vuoden 2019 arvion mukaan piirikunnassa asui 1&nbsp;047&nbsp;279 asukasta, mikä tarkoittaa 6,8 prosentin kasvua vuodesta 2010, jolloin piirikunnassa asui 980&nbsp;263 asukasta. Piman väestötiheys on 42 asukasta neliökilometriä kohden.

Vuonna 2018 asukkaista 51,4 prosenttia oli valkoisia, 37,6&nbsp;% latinoita, 4,3&nbsp;% alkuperäisasukkaita, 4,2&nbsp;% mustia tai afroamerikkalaisia, 3,4&nbsp;% aasialaisia ja 3,0&nbsp;% muista roduista. Yli viisivuotiaista 28,5 prosenttia puhui äidinkielenään jotakin muuta kuin englantia.

29,20&nbsp;%:ssa kotitalouksissa oli alle 18-vuotiaita lapsia, 47,70&nbsp;%:ssa oli aviossa asuvia pareja, 11,80&nbsp;%:ssa oli yksinhuoltajaäitejä ja 36,20&nbsp;%:ssa ei ollut perheitä. 9,40&nbsp;% kotitalouksista asui yli 65-vuotias yksin. Vuosina 2014–2018 keskimääräinen perheen koko oli 2,47 henkilöä.

### Ikäjakauma
Vuonna 2018 ikäjakauma oli seuraavanlainen:

*0–18: 20,9&nbsp;%
*18–64: 59,3&nbsp;%
*65–: 19,8&nbsp;%

Vuonna 2018 väestöstä 50,8 prosenttia oli naisia.

### Keskitulot
*Kotitalouksissa: 36&nbsp;758 dollaria
*Perheissä: 44&nbsp;446 dollaria
*Miehillä: 32&nbsp;156 dollaria
*Naisilla: 24&nbsp;959 dollaria
*Piirikunnassa: 19&nbsp;785 dollaria

Vuonna 2018 köyhyysrajan alapuolella asui 16,2 prosenttia piirikunnan väestöstä.

## Kylät ja kaupungit

*Ajo
*Avra Valley
*Casas Adobes
*Catalina
*Catalina Foothills
*Corona de Tucson
*Drexel Heights
*Drexel-Alvernon
*East Sahuarita
*Flowing Wells
*Green Valley
*Littletown
*Lukeville
*Marana
*Oro Valley
*Picture Rocks
*Pisinemo
*Sahuarita
*Santa Rosa
*Sells
*South Tucson
*Summit
*Tanque Verde
*Three Points
*Tortolita
*Tucson
*Tucson Estates
*Vail
*Valencia West

## Lähteet

## Aiheesta muualla
Fidžin vaakuna

**Fidžin vaakuna** otettiin käyttöön 4. heinäkuuta 1908. Se muodostuu punaisesta Pyhän Yrjänän rististä hopeisella kentällä ja punaisesta lakiosta, jossa on kultainen kaakaopuun hedelmää pitelevä leijona. Kentän neljänneksissä ovat sokeriruoko, kookospalmu, rauhankyyhkynen ja banaaniterttu. Kilpeä kannattelee kaksi fidžiläistä soturia, joista toisella on keihäs ja toisella nuija.

Vaakunakokonaisuuteen ei kuulu kypärää, sen sijaan siinä on hopea-punainen lakipunos ja fidžiläinen laiva kypäränkoristeena. Vaakunan alla on tunnuslause *Rerevaka na kalou ka doka na Tui*, .

## Lähteet
Ivan Puopolo

**Ivan Puopolo** (s. 22. elokuuta 1977 Como, Italia) on italialais-suomalainen toimittaja sekä radio- ja televisiojuontaja. Puopolo on työskennellyt Yleisradiossa esimerkiksi kulttuuriohjelma *[[Strada]]n* ja tiedeohjelma *[[Prisma (televisiosarja)|Prisma Studion]]* toimittajana. Vuodesta 2017 lähtien hän on toiminut MTV:n toimittajana ja juontajana.

Puopololla on myös oma YouTube-kanava, jolla on yli 50&nbsp;000 tilaajaa.

## Työura

Puopolon ensimmäinen työpaikka viestintäalalla oli Rytmiradio Lahti 1990-luvun loppupuolella. Myöhemmin Puopolo pääsi juontajaksi Ylen radiokanaville. Radio Suomesta Puopolo siirtyi YleX-kanavalle, jossa hän teki viihteellistä radioshow’ta *Thank God It’s Puopolo*, joka päättyi loppuvuonna 2008. 

Puopolo esiintyi televisiossa Mikko Kekäläisen kanssa ideoimassaan sketsisarjassa *Banaaniuutiset*. Puopolo juonsi YLE Extran populaarikulttuuriin keskittynyttä *[[Extra Large]]* -ohjelmaa yhdessä Hinni Aarninsalon, Oskari Perkin ja Nuppu Stenrosin kanssa. Syksystä 2008 Puopolo juonsi Yle TV1:n kulttuuriohjelma *[[Strada]]a*. Keväällä 2013 Puopolo toimi *[[Fort Boyard – Linnake|Fort Boyard]]* -ohjelman juontajana yhdessä Ellen Jokikunnaksen kanssa. Huhtikuussa 2016 Puopolo aloitti *Helsingin Sanomain* HSTV:ssä viihteellisen tiedeohjelman, *Sfäärin*, vetäjänä. 2010-luvun keskivaiheilla Puopolo juonsi tiedeohjelmaa *[[Prisma (televisiosarja)|Prisma Studio]]*.

Puopolo toimi vuosina 2017–2019 MTV3:n *[[Huomenta Suomi|Huomenta Suomen]]* toimittajana. Hän on kirjoittanut myös kolumneja MTV:n verkkosivuille ja selostanut tennistä MTV:n urheilukanavilla. Tammikuusta 2020 Puopolo on toiminut MTV:n Uutisaamun toimittajana. Oman yrityksensä kautta hän on muun muassa antanut esiintymiskoulutusta ja tehnyt muita viestintäalan tehtäviä. 2020-luvulla hän on julkaissut omaa podcastia YouTubessa.

Työskennellessään 2000-luvun alussa Ylen Radio Ainossa Puopolo kanteli työparinsa Paula Norosen kanssa vähemmistövaltuutetulle Miss Suomi -kilpailun säännöstä, joka salli osallistujiksi vain syntyperäiset suomalaiset. Sääntö poistettiin, mutta kaksikko sai Yleltä varoituksen, koska Puopolo lähestyi vähemmistövaltuutettua Ylen sähköpostista ja tutkintapyynnön tekijäksi voitiin katsoa Yle.

## Yksityiselämä

Puopololla on myös Italian kansalaisuus. Puopolo muutti Italiasta suomalaisen äitinsä ja italialaisen isänsä kanssa Suomeen alle vuoden ikäisenä. Venäläinen nimi Ivan oli äidin mukaan kompromissi, sillä äiti oli halunnut suomalaisen ja isä italialaisen nimen. Puopolo on asunut 2000-luvun alusta Helsingissä. Koulutukseltaan hän on yhteiskuntatieteiden ylioppilas. Puopolo on ateisti.

Puopolo oli naimisissa näyttelijä-laulaja Saija-Reetta Kotirinnan kanssa, jonka kanssa hänellä on tytär. Pariskunta erosi vuonna 2013. Puopolo on ollut avoliitossa vuodesta 2017.

## Lähteet

## Aiheesta muualla
* Kotisivut.
Pinalin piirikunta

**Pinalin piirikunta** () on piirikunta Arizonan osavaltiossa, Yhdysvalloissa. Vuonna 2006 piirikunnassa asui 271&nbsp;059 asukasta. Piirikunnan hallinnollinen keskus on Florencen kaupunki.  

## Historia
Pinalin piirikunta erotettiin Maricopan piirikunnasta ja Piman piirikunnasta omaksi piirikunnakseen vuonna 1875.

## Väestö
Vuonna 2000 Pinalin piirikunnassa oli 179&nbsp;727 asukasta, 61&nbsp;364 kotitaloutta ja 42&nbsp;225 perhettä. Väestötiheys oli 13/km².

Asukkaista 40,56&nbsp;% oli valkoisia, 29,86&nbsp;% latinoja, 7,81&nbsp;% intiaaneja, 2,76&nbsp;% afroamerikkalaisia, 0,60&nbsp;% aasialaisia ja 15,74&nbsp;% muista roduista.

29,80&nbsp;%:ssa kotitalouksista oli alle 18-vuotiaita lapsia, 56,90&nbsp;%:ssa oli aviossa asuvia pareja, 11,50&nbsp;%:ssa oli yksinhuoltajaäitejä ja 26,30&nbsp;%:ssa ei ollut perheitä. 21,10&nbsp;%:ssa kotitalouksista asui joku yksin. Näistä 9,20&nbsp;% oli yli 65-vuotiaita yksinasuvia. Keskimääräinen perheen koko oli 3,09.

### Ikäjakauma
*0–18: 25,10&nbsp;%
*18–24: 8,70&nbsp;%
*25–44: 27,30&nbsp;%
*45–64: 22,70&nbsp;%
*65–: 16,20&nbsp;%

Keski-ikä oli 37 vuotta.

Jokaista 100 naista kohtaan oli 114,2 miestä.

### Keskitulot
*Kotitalouksissa: 35&nbsp;865$ 
*Perheissä: 39&nbsp;548$
*Miehillä: 31&nbsp;554$
*Naisilla: 23&nbsp;726$
*Piirikunnassa: 16&nbsp;025$

Köyhyysrajan alapuolella asui 16,90&nbsp;% väestöstä (12,10&nbsp;% perheistä, 25,50&nbsp;% lapsista, 8,70&nbsp;% vanhuksista).

## Kylät ja kaupungit
*Ak-Chin Village
*Apache Junction
*Arizona City
*Blackwater
*Casa Grande
*Chuichu
*Coolidge
*Dudleyville
*Eloy
*Florence
*Gold Canyon
*Hayden
*Kearny
*Mammoth
*Maricopa
*Oracle
*Queen Creek
*Queen Valley
*Sacaton
*San Manuel
*Santan
*Stanfield
*Superior
*Winkelman
Santa Cruzin piirikunta (Arizona)

**Santa Cruzin piirikunta** () on  piirikunta Arizonassa, Yhdysvalloissa. Vuonna 2000 piirikunnassa asui 38 381 asukasta. Piirikunnan hallinnollinen keskus on Nogalesin kaupunki. Santa Cruz on pienin Arizonan piirikunnista.

## Historia
Santa Cruzin piirikunta sai nimensä Santa Cruzin joesta, jonka puolestaan Isä Kino nimesi 1500-luvulla. Santa Cruz tarkoittaa "pyhää ristiä" espanjaksi. 

## Väestö
Vuonna 2002 piirikunnassa oli 38 381 asukasta, 11 809 kotitaloutta ja 9 506 perhettä. Asuintiheys oli 12/km².

Asukkaista 76.00% on valkoisia, 0.65% intiaaneja, 0.38% afro-amerikkalaisia, 0.52% aasialaisia ja 19.81% muita. 79.71% väestöstä ilmoitti puhuvansa espanjaa kotona, kun 19.51% puhui englantia.

45.60%:ssa kotitalouksista on alle 18-vuotiaita lapsia, 61.30%:ssa aviopareja, 15.40%:ssa yksinhuoltajaäitejä, yksinään asui 16.50% ja yli 65-vuotiaista yksin asui 7.10%. Keskimääräinen perheenkoko on 3,66.

### Ikäjakauma
*0-18: 33.60%
*18-24: 8.20%
*25-44: 26.60%
*45-64: 20.80%
*65- : 10.70%

Jokaista 100 naista kohtaan on 91.7 miestä.

### Keskitulot
*Kotitalouksissa: 29 710$
*Perheissä: 32 057$
*Miehillä 27 972$
*Naisilla 21 107$
*Koko piirikunnassa: 13 278$

Köyhyysrajan alapuolella elää 24.50% asukkaista. (21.40% perheistä, 29.70% alle 18-vuotiaista, 23.20% yli 65-vuotiaista).

## Kaupungit ja kylät
*Amado
*Elgin
*Nogales
*Patagonia
*Rio Rico Northeast
*Rio Rico Northwest
*Rio Rico Southeast
*Rio Rico Southwest
*Sonoita
*Tubac
*Tumacacori-Carmen
Yavapain piirikunta

**Yavapain piirikunta** () on  piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 211&nbsp;033. Piirikunnan hallinnollinen keskus on Prescottin kaupunki.  

## Väestö

Vuoden 2010 väestönlaskennassa piirikunnassa oli 211&nbsp;033 asukasta, 90&nbsp;903 taloutta ja 57&nbsp;597 perhettä. Talouksien keskimääräinen koko oli 2,28 henkilöä ja perheiden 2,78 henkilöä.

### Ikä

Yavapaissa asuvien ikä prosentteina vuonna 2000:
*0–18: 21,1 %
*18–24: 7,1 % 
*25–44: 22,4 %
*45–64: 27,4 %
*65–: 22,0 %
Väestön mediaani-ikä oli 44 vuotta. 100 naista kohden Apachessa oli 96,2 miestä.

## Kaupungit
*Ash Fork
*Bagdad
*Big Park
*Black Canyon City
*Camp Verde
*Chino Valley
*Clarkdale
*Congress
*Cordes Lakes
*Cornville
*Cottonwood
*Cottonwood-Verde Village
*Dewey-Humboldt
*Jerome
*Lake Montezuma
*Mayer
*Paulden
*Peeples Valley
*Prescott
*Prescott Valley
*Rock Springs
*Sedona (osa Sedonaa on Coconinon piirikunnassa)
*Seligman
*Spring Valley
*Wilhoit
*Williamson
*Yarnell

## Lähteet

## Aiheesta muualla
Kosovo Poljen taistelu

**Kosovo Poljen taistelu** () käytiin Pyhän Vituksen päivänä (15. kesäkuuta, nykyisin päivää vietetään 28. kesäkuuta) 1389 Kosovo Poljen lähellä Kosovossa ruhtinas Lazarin johtamien serbien ja sulttaani Murad I:n johtamien osmanien välillä.

Osmanit voittivat taistelun, vaikka Murad I kuoli taistelussa. Osmanien voitto johti Serbian romahtamiseen ja siihen, että Osmanien valtakunta ympäröi vastedes Bysantin valtakuntaa kaikilta sivuilta. Taistelusta on tullut aikojen saatossa merkittävä tarina. Tappio on yksi syy siihen, miksi monet serbit pitävät Kosovoa historiallisesti tärkeänä osana Serbiaa.

## Taustaa
1300-luvun alusta alkaen Ottomaanien valtakunta oli alkanut laajentaa alueitaan. Varsinkin Kosovo oli haluttu jo keskiajan alusta, koska alue oli tärkeä kulkureitti Balkanin läpi. Slaavit olivat yrittäneet torjua ottomaanien hyökkäyksiä, mutta jäivät kerta toisensa jälkeen nopeasti jalkoihin. Serbit ja ottomaanit ottivat ensimmäisen kerran yhteen jo vuonna 1371 Maritsajoen taistelussa, jonka ottomaanit voittivat. Serbit pitivät itseään alueen luonnollisina hallitsijoina ja ajattelivat, että he pysäyttäisivät muslimit hetkessä.

## Taistelu
Serbien ratsuväki hyökkäsi ottomaanien jalkaväen kimppuun. Hetken taistelun jälkeen Muradin vanhimman pojan Yakubin johtama vasen sivu murtui serbien painostuksen vuoksi. Serbien ratsuväki eteni syvälle turkkilaisten linjoihin ja uhkasi jo sulttaania linjojen takana. 

Serbit etenivät myös keskellä ja ottomaanien tappio vaikutti jo lähes varmalta. Sulttaanin toinen poika, Bayezid, komensi turkkilaisten oikeaa sivustaa ja teki ratkaisevan päätöksen menemällä auttamaan pulaan joutuneita veljeään ja isäänsä. Siinä vaiheessa ottomaaneja oli ylivoimaisesti enemmän, mikä pakotti serbit puolustuskannalle. 

Aikalaisten historiankirjoituksesta käy ilmi, että serbit murtautuivat ottomaanien oikeasta sivustasta läpi, kunnes yksi heidän komentajistaan jostain syystä kääntyi ympäri ja pakeni. Hänen sotilaansa huomasivat sen ja joutuivat pakokauhuun. Noin 10&nbsp;000 serbisotilasta pakeni paikalta. Sen jälkeen ottomaanit saartoivat loput serbit, jotka antautuivat.

## Murad I:n kuolema
Ottomaanien hallitsija, sulttaani Murad I kuoli Kosovo Poljen taistelussa tai sen jälkeen. Tarinan tunnetuimman version mukaan Murad tutki heti taistelun jälkeen taistelukenttää. Serbien aatelistoon kuulunut ritari Miloš Obilić teeskenteli kentällä kuollutta mutta loikkasi ylös ja iski miekan ohi ratsastaneen Muradin sydämeen. Monet serbit kuitenkin uskovat, että Murad ei kuollutkaan taistelussa, vaan Obilić lähti ottomaanien leiriin ja kertoi karanneensa serbijoukoista. Niin hän pääsi Muradin telttaan, missä hänen piti polvistua tämän edessä. Tällöin Obilić iski sulttaania veitsellä vatsaan.

## Lähteet

## Aiheesta muualla
Yuman piirikunta (Arizona)

**Yuman piirikunta** () on  piirikunta Arizonassa, Yhdysvalloissa. Piirikunnan hallinnollinen keskus on Yuman kaupunki.  

## Väestö

Vuoden 2010 väestönlaskennassa piirikunnassa oli 195&nbsp;751 asukasta, 64&nbsp;767 taloutta ja 48&nbsp;976 perhettä. Talouksien keskimääräinen koko oli 2,93 henkilöä ja perheiden 3,39 henkilöä.

### Ikä

Yuman piirikunnassa asuvien ikä prosentteina vuonna 2000:
*0–18: 28,9 %
*18–24: 10,0 % 
*25–44: 25,6 %
*45–64: 18,9 %
*65– : 16,5 %
Väestön mediaani-ikä oli 34 vuotta. 100 naista kohden Apachessa oli 102,0 miestä.

## Kaupungit ja kylät

*Fortuna Foothills
*Gadsden
*San Luis
*Somerton
*Tacna
*Wellton
*Yuma

## Lähteet

## Aiheesta muualla